Beren Saat

Beren Saat Doğulu (* 26. február 1984, Ankara, Turecko) je turecká herečka.

Narodila sa 26. februára 1984 v Ankare, hlavnom meste Turecka. Jej rodičia Hüsseyin Avni Saat a Ayla Saat (rodená Dikmen) sa zoznámili na Športovej akadémii. Beren má mladšieho brata Cema. Študovala na TED Ankara College Foundation Private High School a pokračovala na Başkent University, kde vyštudovala fakultu ekonomických a administratívnych vied.

Jej kariéra sa začala v roku 2004, kedy sa zo zvedavosti prihlásila na súťaž krásy Turish Yıldızları. Skončila na 2. mieste a práve tam si ju všimol producent Tomris Giritlioğlu, vďaka ktorému sa v Turecku stala hviezdou prvého mena. Ešte v tom roku ju obsadil do seriálu Aşkımızda Ölum Var, o štyri roky neskôr si zahrala vo filme Pains of Autumn. V rokoch 20082010 účinkovala v seriáli Aşk-ı Memnu (Zakázaná láska, na Slovensku sa vysielal v roku 2015), stvárňujúc postavu Bihter Yöreoğlu Ziyagil. V nasledujúcich dvoch rokoch hrala hlavnú ženskú rolu v seriáli Fatmagül´ün Suçu Ne (Fatmagül, na Slovensku vysielaný v roku 2014). Práve za tieto dva seriály vyhrala väčšinu zo svojich 34 ocenení.

Okrem herectva sa venuje aj dobročinnosti, v rôznych reklamách a kampaniach či občianskych zduženiach využíva svoju slávu na pomoc sirotám, opusteným a týraným ženám, matkám s deťmi z tretieho sveta. V roku 2012 začala chodiť s tureckým spevákom Kenanom Doğulu (1974) a 23. februára 2014 ohlásili svoje zásnuby. Vzali sa 29. júla 2014. V rokoch 20152016 hrala vo veľkovýpravnom historickom seriáli Muhteşem Yüzyıl Kösem, kde stvárnila hlavnú rolu už dospelej sultánky Hasekı Kösem Sultán Hazretlerı.

 Filmografia 
 Film Rok Názov Úloha Režisér(i) Poznámka2009 Pains of Autumn Elena Tomris Giritlioğlu hlavná úloha Wings of the Night Gece Serdar Akar hlavná úloha2010 Toy Story 3 Barbie Lee Unkrich dabingový hlas2012 Neskrotná Merida Mark AndrewsBrenda Chapman dabingový hlas Rhino Season Buse Bahman Ghobadi hlavná úloha2013 My World Ela Uğur Yücel hlavná úloha2015 Mimoni Scarlet Overkill Kyle BaldaPierre Coffin dabingový hlas Televízia Rok Názov Úloha Režisér(i) Poznámka 2004 There is Death in Our Love Nermin Show TV Supporting role 20052006 Love in Exile Zilan Şahvar Azizoğlu ATV hlavná úloha 20062008 Remember Darling Yasemin Ünsal ATV hlavná úloha2007 European Side Herself ATV Special guest appearance 20082010 Zakázaná láska Bihter Yöreoğlu Ziyagil Kanal D hlavná úloha 20102012 Fatmagül Fatmagül Ketenci Ilgaz Kanal D hlavná úloha 20132014 İntikam Derin Çelik/Yağmur Özden Kanal D hlavná úloha 20152016 Muhteşem Yüzyıl: Kösem Kösem Sultán Star TV hlavná úloha

 Referencie 

 Iné projekty 

 Externé odkazy 



Kategória:Osobnosti z Ankary
Kategória:Turecké filmové herečky
Kategória:Turecké televízne herečky